b'\n_START_ARTICLE_\nDutch Space\n_START_PARAGRAPH_\nDutch Space  B.V. on hollantilainen avaruusteknologiayhti\xc3\xb6. Se syntyi Fokker Space-yhti\xc3\xb6st\xc3\xa4 emoyhti\xc3\xb6 Fokkerin ajautuessa vuonna 1995 konkurssiin. Yhri\xc3\xb6 on Hollannin suurin avaruusalan yritys. Fokker-historiansa kautta sill\xc3\xa4 on 35-vuotinen kokemus satelliitteista ja kantoraketeista._NEWLINE_Yhti\xc3\xb6 on toiminut nykyisell\xc3\xa4 nimell\xc3\xa4 vuodesta 2002. EADS Astrum N.V. -yhti\xc3\xb6 osti Dutch Spacen joulukuussa 2005._NEWLINE_Yhti\xc3\xb6n tuotannon p\xc3\xa4\xc3\xa4tuotteet ovat aurinkopaneelit ja robotiikka sek\xc3\xa4 satelliittien ja Ariane 5-kantorakettien rakenteelliset osat. Yhti\xc3\xb6 saa urakoita sek\xc3\xa4 ESAlta ett\xc3\xa4 kansalliselta avaruusalan teknologiarahoittajalta NIVR:lt\xc3\xa4. Se toimii my\xc3\xb6s kaupallisessa avaruustoiminnassa. Sen liikevaihdosta 95% tulee avaruustekniikasta ja 5% puolustusv\xc3\xa4lineist\xc3\xa4. 70% sen liiketoiminnista tulee Euroopan avaruusj\xc3\xa4rjest\xc3\xb6n urakoista._NEWLINE_Yhti\xc3\xb6ss\xc3\xa4 oli vuoden 2007 lopussa noin 200 ty\xc3\xb6ntekij\xc3\xa4\xc3\xa4. Sen liikevaihto oli vuonna 2007 50 miljoonaa euroa. sill\xc3\xa4 on noin 96 miljoonan euron tilauskanta. Yhti\xc3\xb6n toimitusjohtaja on J.J.D. Reijnen. Yhti\xc3\xb6n toimipaikka siirtyi jo Fokkerin lopun aikana Schipholin lentoasemalta Leideniin.'